**Pravila sodelovanja pri projektu Mesto bere**

**1. Organizator in namen**

Organizator projekta Mesto bere je Mestna knjižnica Ljubljana, Kersnikova 2, 1000 Ljubljana (v nadaljevanju: MKL).

**2. Trajanje in obseg**

Mesto bere je projekt, ki ga organizira MKL z namenom promocije kakovostnega branja in literature.

V projektu Mesto bere lahko sodelujejo člani MKL, starejši od 16 let, ki bodo v katerikoli knjižnici MKL do 3. maja 2022 do zaprtja knjižnice oddali izpolnjene obrazce prebranih knjig s čitljivo izpolnjenimi osebnimi podatki ali izpolnili e-obrazec do 24. ure na spletni strani. Obrazci so sodelujočim na voljo v tiskani obliki v knjižnicah MKL in v elektronski obliki na spletni strani knjižnice.

Sodelujoči pri projektu se s sodelovanjem pri projektu obvežejo k upoštevanju teh pravil sodelovanja.

**3. Nagradni sklad in žrebanje**

Glavna nagrada je darilni bon za vikend paket za dve osebi v Bohinj ECO Hotelu, Triglavska cesta

17, 4264 Bohinjska Bistrica. Darilni bon za vikend paket je možno unovčiti v Sunrose 7 Boutique Hotelu Bohinj in ni prenosljiv na tretjo osebo, menjava za denar ni možna.

Nagradno žrebanje bo izvedeno s klasičnim ročnim žrebanjem na zaključni prireditvi Mesta bere ob zaključku projekta Mesto bere. Točen kraj in datum bosta objavljena naknadno na spletni strani organizatorja. O zaključni prireditvi bodo po elektronski ali fizični pošti obveščeni vsi sodelujoči.

Rezultati nagradnega žrebanja bodo javno objavljeni na zaključni prireditvi projekta Mesto bere in na

spletni strani www.mklj.si dan po žrebanju.

**4. Sodelujoči v nagradnem žrebanju**

V nagradnem žrebanju lahko sodelujejo člani MKL, ki so oddali obrazce prebranih knjig v skladu s temi pravili sodelovanja.

Z istimi podatki izpolnjene obrazce, ki jih bomo prejeli v več izvodih, bomo upoštevali le enkrat. Če bodo obrazci izpolnjeni nepopolno ali ne bodo podpisani, sodelujoči ne bo uvrščen v nagradno žrebanje. V primeru, da je izžreban nepopolno izpolnjen ali nepodpisan obrazec, se obrazec izloči, žrebanje pa se ponovi.

V nagradnem žrebanju ne smejo sodelovati osebe, ki so zaposlene pri organizatorju nagradne igre, ter osebe, ki so zaposlene pri podjetjih, ki sodelujejo pri izvedbi nagradne igre.

**5. Zasebnost in varstvo podatkov sodelujočih**

S sodelovanjem v nagradnem žrebanju udeleženci nagradne igre dovoljujejo organizatorju zbiranje, obdelovanje in hranjenje posredovanih osebnih podatkov skladno z Zakonom o varstvu osebnih podatkov. Vsak udeleženec s sodelovanjem v nagradnem žrebanju dovoljuje objavo svojih osebnih podatkov za namene izvedbe projekta.

Organizator se zavezuje, da posredovanih osebnih podatkov ne bo objavil ali posredoval tretjim osebam brez izrecnega dovoljenja sodelujočega v nagradnem žrebanju in da bo varoval zaupnost posredovanih osebnih podatkov.

**6. Pogoji sodelovanja**

Pogoj za sodelovanje je, da se sodelujoči strinjajo s pravili. Pravila nagradnega žrebanja so objavljena na spletni strani organizatorja.

Organizator in osebe, ki sodelujejo pri izvedbi nagradne igre, ne odgovarjajo za morebitno škodo, ki bi lahko izvirala iz nagrad. V primeru okoliščin, na katere organizator ne more vplivati (višja sila), lahko organizator odpove nagradno žrebanje, o tem pa mora prek spletne strani organizatorja obvestiti udeležence. V takšnem primeru udeležencem ne odgovarja za nastalo škodo.

Datum objave pogojev sodelovanja v nagradni igri: 3. 12. 2021.

**Mestna knjižnica Ljubljana, Kersnikova 2, Ljubljana**